Աքքադ

Աքքադ, հնագույն պետություն Միջագետքում մ.թ.ա. XXIV-XXIIդդ.-ում։ Հիմնադրել է սեմացի հողագործ Շառում-Քենը (Սարգոն)։ Նրան հաջողվում է ջախջախել շումերական քաղաք-պետություններին և իրեն ենթարկել ողջ Միջագետքը։ Նա արշավանքներ է ձեռնարկում դեպի Ասորիք, Հայկական Լեռնաշխարհ։ Նրա որդիների կառավարման ժամանակ Աքքադը թուլանում է։ Երկիրը վերստին հզորանում է թոռան՝ Նարամսինի կառավարման ժամանակ։ Նա վերատիրում է ողջ Միջագետքին, արշավանքներ է ձեռնարկում դեպի Իրան, Ասորիք, Փոքր Ասիա, Հայկական Լեռնաշխարհ։ Իր կառավարման վերջին շրջանում արյունալի պատերազմների մեջ է մտնում Կուտիների գլխավորած Հակաաքքադական համադաշնության դեմ և պարտվում։ Նրա որդի Շար-Կալի-Շարին կենաց և մահու կռիվներ է մղում կուտիների դեմ։ Նրա մահից շատ չանցած կուտիները նվաճում են Աքքադը և ազատագրում Շումերը սեմական բռնատիրությունից։

Աքքադի արքայացանկ 
 Շառում-Քեն Հին մ.թ.ա. 2334-2279
 Ռիմուշ մ.թ.ա. 2278-2270
 Մանիշտուշու մ.թ.ա. 2269-2255
 Նարամսին մ.թ.ա. 2254-2218
 Շար-Կալի-Շարի մ.թ.ա. 2217-2193
 Էլուլու
 Դուդու
 Շու-Թուրուլ

Մերձավոր Արևելքի պատմական պետություններ
Պատմական երկրներ
Աքքադ
Հին աշխարհի պատմական երկրներ
Մ.թ.ա. 3-րդ հազարամյակում հիմնադրված պետություններ և տարածքներ
Արևմտյան Ասիայի պատմություն